Predkladacia správa

Materiál „Správa o príprave Stratégie informačnej spoločnosti“ sa predkladá na rokovanie vlády  SR na základe výzvy predsedu vlády.
 
Dokument „Stratégia rozvoja informačnej spoločnosti v Slovenských podmienkach a Akčný plán“ pojednávajúci o koncepcii rozvoja informačnej spoločnosti mal byť spracovaný a predložený do vlády už niekoľkokrát počas uplynulých troch rokov, naposledy s termínom 30. júna 2002.

Obsahovo a formou však neukončený materiál, ktorý bol niekoľkokrát prezentovaný odbornej verejnosti (v marci a apríli 2002) nespĺňal základné predpoklady strategického dokumentu a preto novovymenovaný generálny riaditeľ Sekcie informatizácie spoločnosti MŠ SR začal v máji 2002 komplexne prepracovávať horeuvedený dokument. 
 
Správa neprešla medzirezortným pripomienkovým konaním a má informatívny charakter. 

Predkladaný materiál nemá finančný, ekonomický, environmentálny vplyv a ani vplyv na zamestnanosť.